Χαράλαμπος Γεωργακάκης

Ο Χαράλαμπος (Μπάμπης) Γεωργακάκης (1941 - 27 Δεκεμβρίου 2002) ήταν Έλληνας αντιστασιακός, ο οποίος θήτευσε ως βουλευτής από το 1981 ως το 1985.

Γεννήθηκε στην Κοξαρέ το 1941.Μανούσος Κλάδος,  Οι Βουλευτές Ρεθύμνου από τη μεταπολίτευση έως σήμερα rethemnosnews.gr, 22-9-2015, ανάκτηση 17-7-2017. Ανέπτυξε αντιδικτατορική δράση και για τον λόγο αυτό διώχθηκε και φυλακίστηκε από τη χούντα. Ήταν από τους ιδρυτές της οργάνωσης Απελευθερωτικό Κίνημα Κρήτης, τα μέλη της οποίας συνελήφθησαν το 1968. Ο ίδιος φυλακίστηκε στις φυλακές της Κέρκυρας και αποφυλακίστηκε έπειτα από πέντε χρόνια.Εκδήλωση στη μνήμη του Μπάμπη Γεωργακάκη, Στυξ, 8-4-2005, ανάκτηση 17-7-2017.

Ο Γεωργακάκης ήταν αντιπρόεδρος της επιτροπής για την απομάκρυνση των ξένων βάσεων και ανέπτυξε συνδικαλιστική δράση σε ερευνητικά ιδρύματα (όπως το ΚΕΠΕ). Βιογραφικό στη Biblionet.

Μεταπολιτευτικά, υπήρξε ιδρυτικό μέλος του ΠΑΣΟΚ και πολιτεύτηκε με το κόμμα. Εξελέγη βουλευτής Ρεθύμνου το 1981 λαμβάνοντας  6.002 ψήφους.Λευτέρη Κρυοβρυσανάκη, Οι 65 Ρεθεμνιώτες πολιτικοί στα 100 χρόνια 1915-2015, μέρος Β΄, 30-1-2016. Στη συνέχεια ανέλαβε γενικός γραμματέας του Υπουργείου Αιγαίου.

Λίγο πριν πεθάνει, παρουσίασε το βιβλίο του,  με τίτλο "Ταραγμένα χωρικά ύδατα".

Απεβίωσε από καρκίνο σε ηλικία 61 ετών στην Αθήνα στις 27 Δεκεμβρίου 2002 και κηδεύτηκε τη μεθεπομένη στην Κοξαρέ. Πέθανε ο π. βουλευτής του ΠΑΣΟΚ στο Ρέθυμνο Χαρ. Γεωργακάκης, εφημερίδα Πατρίς, αρχείο ηλεκτρονικής έκδοσης, από την ιστοσελίδα patris.gr

Παραπομπές

Κατηγορία:Βουλευτές Ρεθύμνου
Κατηγορία:Βουλευτές εκλεγμένοι με το ΠΑΣΟΚ